Alena Murang

Alena Murang (lahir 1989) ialah seorang penyanyi-penulis lagu, pemain sape, artis visual dan pendidik Malaysia yang menyanyi dalam bahasa terancam termasuk Kelabit dan Kenyah. Beliau ialah antara wanita pertama yang bermain sape, alat kecapi dari Borneo secara tradisional (sebelum 1930-an) yang dikhaskan untuk pengamal perubatan lelaki.

Kehidupan awal
Alena dilahirkan dan dibesarkan di Kuching, Sarawak kepada ibunya, Valerie Mashman yang berbangsa Itali-Inggeris dan bapanya, Ose Murang yang berketurunan Kelabit. Beliau mula bermain sape pada usia 10 tahun, daripada pemain sape terkenal Matthew Ngau Jau. Beliau lulus dengan ijazah pengurusan BSc (Kepujian) Kelas Pertama dari Sekolah Perniagaan Manchester, Universiti Manchester. Beliau bekerja dalam perundingan pengurusan di PricewaterhouseCoopers, memberi tumpuan kepada kelestarian alam sekitar, sebelum mengikuti pengajian dalam seni visual selama setahun di Singapura. Sebelum menceburi bidang muzik sepenuh masa, beliau bekerja sebagai pengurus strategi untuk pertubuhan bukan untung, Teach for Malaysia.

Kerjaya
Alena memulakan kerjayanya sebagai artis pada 2016 dengan pelancaran EP sulungnya, Flight. Beliau tidak pernah belajar muzik secara rasmi, tetapi telah mempelajari tarian, lagu dan muzik daripada ibu bapanya. Beliau telah membuat persembahan di banyak festival muzik dunia yang terkenal termasuk SXSW (AS), Colors of Ostrava (Republik Czech), Paris Fashion Week (Perancis), Rudolstadt-Festival (Jerman), OzAsia Festival (Australia), dan Festival Muzik Hutan Hujan Dunia (Malaysia). Beliau ialah wakil belia di Forum Belia UNESCO di Paris, dan UNESCO Asia-Pasifik untuk kerjanya dalam warisan budaya.

Beliau tersenarai dalam senarai Malaysia Paling Berpengaruh Tatler Asia pada 2021 dan Gen.T Malaysia pada 2018 & 2019.

Diskografi
 Flight (EP) (2016)
 Sky Songs (2021)

 Anugerah dan pencalonan 
TahunAnugerahKategoriPenerima/Karya TercalonKeputusan2023Anugerah Bintang Popular Berita Harian ke-35BBNU Wanita PopularDirinya sendiri

Rujukan

Pautan luar

Wind Music Artist's Profile

Kategori:Kelahiran 1989
Kategori:Orang hidup
Kategori:Orang Kelabit
Kategori:Orang dari Kuching
Kategori:Orang dari Sarawak
Kategori:Orang Malaysia berketurunan Inggeris
Kategori:Orang Malaysia berketurunan Itali
Kategori:Orang Kelabit
Kategori:Penyanyi wanita Malaysia